pythainlp/thai_wikipedia_clean_20230101 huggingface dataset:
โฟโตสเฟียร์ของดวงอาทิตย์มีอุณหภูมิระหว่าง 4500 ถึง 6000 เคลวิน (โดยมีค่าอุณหภูมิยังผลเท่ากับ 5800 เคลวิน) และมีความหนาแน่นประมาณ 2 x 10-4 kg m-3 สำหรับดาวฤกษ์อื่นอาจมีโฟโตสเฟียร์ที่ร้อนกว่านี้หรือเย็นกว่านี้ โฟโตสเฟียร์ของดวงอาทิตย์ประกอบด้วยเซลล์พาความร้อนเรียกว่า กรานูล (granule) ซึ่งเป็นเซลล์ของแก๊สที่มีเส้นผ่านศูนย์กลางประมาณ 1000 กิโลเมตร มีแก๊สร้อนพวยพุ่งในใจกลาง กับแก๊สที่เย็นกว่าแทรกอยู่ในช่องว่างแคบๆ ระหว่างเซลล์ แต่ละกรานูลจะมีช่วงอายุเพียง 8 นาที ซึ่งทำให้มันมีสภาพเปลี่ยนแปลงเหมือน "การเดือด" กลุ่มของกรานูลรวมกันเรียกว่า ซูเปอร์กรานูล มีขนาดเส้นผ่านศูนย์กลางสูงได้ถึง 30,000 กิโลเมตร และมีช่วงอายุสูงสุดราว 24 ชั่วโมง เรายังไม่สามารถสังเกตรายละเอียดขนาดนี้จากดาวฤกษ์ดวงอื่นได้
พืชไร่
พืชไร่ เป็นไม้ประเภทไม้ล้มลุกและไม้ทนแล้ง ต้องการน้ำน้อย มีอายุการปลูกและการเก็บเกี่ยวไม่นาน และเมื่อให้ผลผลิตแล้วลำต้นก็จะตาย พืชไร่ถือเป็นอาชีพหลักของเกษตรกรของประเทศไทย พืชไร่ที่จัดเป็นพืชเศรษฐกิจนำรายได้มาสู่ประเทศไทยอย่างมาก เช่น อ้อย เป็นวัตถุดิบสำหรับผลิตน้ำตาลทราย, ข้าวโพด เป็นวัตถุดิบสำหรับผลิตอาหารสัตว์, มันสำปะหลัง เป็นวัตถุดิบในการผลิตแป้งและอาหารสัตว์ ซึ่งวิทยาลัยเกษตรกรรมได้มีการส่งเสริมให้เกษตรกรปลูกพืชไร่อย่างมีคุณภาพ เช่น ส่งเสริมให้เกษตรกรปลูกมันสำปะหลังพันธุ์ห้วยบง 60 ซึ่งให้ผลผลิตสูง ทนโรค ส่งเสริมการปลูกสับปะรดพันธุ์เพชรบุรี ซึ่งมีคุณสมบัติหวานกรอบ เป็นต้น
การจำแนกพืชไร่.
พืชไร่สามารถจำแนกตามประโยชน์ใช้งานได้เป็น พืชอาหารสัตว์ พืชใช้เมล็ด พืชคลุมดิน พืชหัว พืชสมุนไพร พืชเส้นใย พืชน้ำมัน พืชน้ำตาล เป็นต้น
พืชอุตสาหกรรม.
ประเทศไทยเป็นประเทศที่มีศักยภาพด้านการเกษตร ซึ่งการเกษตรถือเป็นรากฐานของประเทศไทย มีการปลูกพืชประเภทพืชสวนเป็นจำนวนมากและพืชสวนที่ถือเป็นพืชเศรษฐกิจของประเทศ ได้แก่ ปาล์มน้ำมัน ซึ่งสามารถใช้ได้ทั้งในอุตสาหกรรมอาหารและด้านพลังงานทดแทน โดยมีการใช้น้ำมันปาล์มทดแทนน้ำมันดีเซลซึ่งต้องนำเข้าจากต่างประเทศปีละหลายร้อยล้านบาท ซึ่งน้ำมันที่เป็นทรัพยากรโลกก็เริ่มลดน้อยลง และส่งผลให้ราคายิ่งสูงขึ้น ประเทศไทยมีเป้าหมายในการเพิ่มพื้นที่ปลูกปาล์มน้ำมันให้ได้ 10 ล้านไร่ ภายในปี 2572 นอกจากปาล์มน้ำมันที่เป็นพืชอุตสาหกรรมของไทยแล้ว ยังมี กาแฟ ชา และแมคาเดเมีย ซึ่งมีการปลูกทางภาคใต้และภาคเหนือของประเทศไทย ทำรายได้เข้าสู่ประเทศและทำรายได้ให้เกษตรกรในท้องถิ่นได้เป็นอย่างดี
ในส่วนของการส่งเสริมวิชาชีพเกษตรของวิทยาลัยเกษตรกรรมทั่วทั้งประเทศไทยก็ได้มีการส่งเสริมให้ความรู้กับเกษตรกรผู้ประกอบอาชีพพืชไร่ชนิดต่าง ๆ
น้ำหมักชีวภาพ
น้ำหมักชีวภาพ หรือ น้ำสกัดชีวภาพ หรือ น้ำจุลินทรีย์ เป็นของเหลว สีดำออกน้ำตาล กลิ่นอมเปรี้ยวอมหวาน ไม่เป็นอันตรายต่อสิ่งมีชีวิตทุกชนิด เช่น พืช สัตว์ทุกประเภท สามารถช่วยปรับความสมดุลของสิ่งแวดล้อมและสิ่งมีชีวิตได้
การเก็บรักษาต้องเก็บน้ำหมักชีวภาพไว้ที่อุณหภูมิปกติ ไม่ร้อนหรือเย็นเกินไป โดยทั่วไปสามารถทำน้ำหมักชีวภาพใช้เองได้จากพืชผักผลไม้และผลผลิตจากธรรมชาติ โดยนำไปหมักตามกรรมวิธีที่ถูกต้อง คือต้องผลิตหัวเชื้อจุลินทรีย์ก่อน แล้วจึงนำหัวเชื้อที่ได้ไปขยายเป็นน้ำหมักชีวภาพต่อไป
การทำหัวเชื้อจุลินทรีย์.
นำพืช ผัก หรือผลไม้สับให้เป็นชิ้นเล็ก ๆ ใส่ในภาชนะปิดฝาให้มิดชิด จากนั้นผสมกับกากน้ำตาล ซึ่งน้ำตาลอาจเป็นน้ำตาลที่ใช้กันปกติ หรือน้ำตาลทรายแดง หรือน้ำตาลทรายขาว ในอัตราส่วน 3 กิโลกรัม ต่อน้ำตาล 1 กิโลกรัม แล้วคลุกเคล้าให้เข้าและปิดฝาทิ้งไว้ ทุก ๆ 5-7 วัน ควรเปิดฝาภาชนะ เพื่อคลุกให้เศษผักสัมผัสกับอากาศ ซึ่งจะหมักทิ้งไว้ประมาณ 1-2 เดือน
เมื่อครบกำหนดแล้วจะสังเกตเห็นว่ามีน้ำผสมอยู่ ซึ่งน้ำที่ได้ก็คือน้ำหัวเชื้อจุลินทรีย์ เมื่อได้น้ำหัวเชื้อจุลินทรีย์แล้วควรนำน้ำหัวเชื้อจุลินทรีย์ที่ได้ เก็บใส่ไว้ในขวดปิดฝาให้สนิท พร้อมที่จะนำไปใช้ในการทำมันหมักหรืออาหารสัตว์ประเภทอื่น
โครโมสเฟียร์
โครโมสเฟียร์ (; แปลตรงตัวว่า "ทรงกลมสี") คือชั้นบรรยากาศบางๆ รอบดวงอาทิตย์ที่อยู่สูงกว่าโฟโตสเฟียร์ มีขนาดความลึกประมาณ 2,000 กิโลเมตร โครโมสเฟียร์มีลักษณะโปร่งแสงยิ่งกว่าโฟโตสเฟียร์ สาเหตุที่เรียกชื่อเช่นนี้ก็เนื่องมาจากสีของมันซึ่งเป็นสีแดง อันเกิดจากสเปกตรัมที่เกิดขึ้นจากเส้นสเปกตรัม H-alpha ของไฮโดรเจน เราสามารถมองเห็นลักษณะของทรงกลมสีนี้โดยตรงได้ด้วยตาเปล่าในระหว่างการเกิดสุริยุปราคาเต็มดวง โดยจะมองเห็นโครโมสเฟียร์เป็นเหมือนแสงสีสว่างวาบที่ขอบของโฟโตสเฟียร์ที่หายลับไปอยู่หลังดวงจันทร์
ด้วยเหตุผลบางอย่างซึ่งยังไม่เป็นที่เข้าใจ อุณหภูมิของโครโมสเฟียร์กลับสูงกว่าโฟโตสเฟียร์ แม้โฟโตสเฟียร์จะอยู่ใกล้พื้นผิวดวงอาทิตย์มากกว่า มีอุณหภูมิอยู่ประมาณ 4,000-6,400 เคลวิน แต่โครโมสเฟียร์กลับมีอุณหภูมิสูงถึง 4,500 ไปจนถึงกว่า 20,000 เคลวิน ทฤษฎีหนึ่งเสนอเกี่ยวกับความผันผวนของ sonic ในบริเวณนี้ที่เกิดจาก magnetohydrodynamic waves อาจเป็นเหตุให้อุณหภูมิเพิ่มสูงขึ้น
ยุโรป (วงดนตรี)
ยุโรป  เป็นกลุ่มดนตรีจากสต็อกโฮล์ม สวีเดน เล่นดนตรีแนวฮาร์ดร็อก และแกลมเมทัล ก่อตั้งในปี ค.ศ. 1979 โดยโจอีย์ เทมเพสต์ และจอห์น นอรัม เดิมใช้ชื่อว่าวง "ฟอร์ซ" (Force) และเปลี่ยนชื่อเป็น "ยุโรป" ในปี ค.ศ. 1982
ยุโรปมีผลงานสตูดิโออัลบั้มทั้งสิ้น 7 อัลบั้ม โดยอัลบั้มที่สาม "The Final Countdown" ที่ออกในปี ค.ศ. 1986 เป็นชุดที่ประสบความสำเร็จที่สุด ขายได้มากกว่าสามล้านแผ่นในสหรัฐอเมริกา รองมาคือชุดที่สี่ "Out of This World" ในปี ค.ศ. 1988 ตั้งแต่ปี ค.ศ. 1986 ถึง 1992 ยุโรปขายผลงานได้มากกว่า 20 ล้านแผ่นทั่วโลก จัดเป็นกลุ่มดนตรีจากสวีเดนที่ประสบความสำเร็จสูงสุดเป็นอันดับสี่ในประวัติศาสตร์
ซิงเกิลที่ประสบความสำเร็จของยุโรป คือ "The Final Countdown" และ "Carrie" ติดอันดับท็อปเท็นฮ็อตซิงเกิลของนิตยสารบิลบอร์ด
ถนนรถไฟ (บางกอกน้อย)
EM , Em หรือ em อาจหมายถึง
ลิง (แก้ความกำกวม)
ลิง สามารถหมายถึง
เฟเดอริโก้ มาเคด้า
สมเกียรติ จันทร์พราหมณ์ พิธีกรและนักแสดงชาวไทย เกิดเมื่อวันที่ 22 เมษายน พ.ศ. 2517 ณ อำเภอแกลง จังหวัดระยอง เป็นบุตรของบุญเกื้อ กับ กาญจนา จันทร์พราหมณ์ โดยจบการศึกษาระดับประถมศึกษาที่ โรงเรียนวัดชากมะกรูดและจบจากมัธยมศึกษาที่โรงเรียนเทพศิรินทร์ (DSA107) และระดับปริญญาตรีจากคณะนิติศาสตร์ มหาวิทยาลัยรามคำแหง มีผลงานสร้างชื่อในวงการบันเทิงคือ พิธีกรรายการยุทธการขยับเหงือกเมื่อปี พ.ศ. 2540
ด้านชีวิตส่วนตัว สมรสกับอารดา พิมสาร (มด) เมื่อวันที่ 1 มกราคม 2550 ที่ร้านของเจ้าสาว ร้านนัติมอเตอร์ ตัวแทนจำหน่ายรถ จยย.ฮอนด้า ถ.ห้วยแก้ว อ.เมือง จ.เชียงใหม่ หลังจากที่คบหามาได้ 2 ปี มีบุตรสาว 1 คนชื่อ โมลีดา (นกยูง) เกิดเมื่อวันที่ 29 กรกฎาคม 2552
แม้จะเป็นดารานักแสดงในวงการบันเทิง แต่โดยส่วนตัวแล้ว เป็นคนที่ติดตามการเมืองมาตลอด และเคยเป็นพรีเซ็นเตอร์ในการรณรงค์การเลือกตั้งผู้ว่าราชการกรุงเทพมหานคร ในปี พ.ศ. 2547
รายการที่กำลังออกอากาศในปัจจุบัน แสดงด้วยตัวหนา
รางวัลไนน์เอนเตอร์เทน อวอร์ด 2017 สาขา พิธีกรแห่งปี
เสนาลิง
สงครามปีศาจโจรสลัดสยองโลก
สงครามปีศาจโจรสลัดสยองโลก  เป็นภาพยนตร์ผจญภัยในปี 2006 ในชุด "ไพเรตส์ออฟเดอะแคริบเบียน" เป็นภาคต่อของภาพยนตร์ในปี 2003 ชื่อ "คืนชีพกองทัพโจรสลัดสยองโลก" ถือเป็นภาพยนตร์เรื่องแรกจากทางวอลต์ดิสนีย์พิกเจอร์สที่ได้เปลี่ยนมาใช้โลโก้ปัจจุบัน ภาพยนตร์กำกับโดย กอร์ เวอร์บินสกี เขียนบทโดยเท็ด เอลเลียตและเทอร์รี รอสซิโอ อำนวยการสร้างโดยเจอร์รี บรักไฮเมอร์ ภาพยนตร์ได้รางวัลรางวัลออสการ์ สาขาเทคนิคพิเศษยอดเยี่ยม แต่ยังได้รับการเสนอชื่อเข้าชิงรางวัลออสการ์ ในสาขาอื่นๆ อีก 3 สาขา (แต่ไม่ได้รับรางวัล) ได้แก่ กำกับศิลป์ยอดเยี่ยม, ลำดับเสียงยอดเยี่ยม และบันทึกเสียงยอดเยี่ยม
เนื้อเรื่องเป็นเรื่องราวหลังการจากไปของกัปตัน แจ็ก สแปร์โรว์ (จอห์นนี เดปป์) ที่มีหนี้ต่อเดวี่ โจนส์ (บิลล์ ไนกี) ที่ค้างไว้ ขณะที่วิล เทอร์เนอร์ (ออร์แลนโด บลูม) และเอลิซาเบธ สวอนน์ (คีร์รา ไนท์ลีย์) ที่ถูกลอร์ด คัตเลอร์ เบกเค็ตต์ (ทอม ฮอล์แลนเดอร์) จับตัวไป หลังจากช่วยการหลบหนีโทษประหารของแจ็ก สแปร์โรวื
ภาพยนตร์ถ่ายต่อเนื่อง 2 ภาคกับภาค 3 ตั้งแต่ปี 2005 และออกฉายในออสเตรเลียและสหราชอาณาจักรเมื่อวันที่ 6 กรกฎาคม ค.ศ. 2006 ส่วนในสหรัฐอเมริกาและแคนาดาออกฉายวันที่ 7 กรกฎาคม ค.ศ. 2006 ภาพยนตร์ได้รับเสียงวิจารณ์ทั้งด้านบวกด้านลบผสมกันไป โดยชื่นชมในส่วนของสเปเชียลเอฟเฟกต์ และติเรื่องเนื้อเรื่องที่สับสนและความยาวของหนัง "สงครามปีศาจโจรสลัดสยองโลก" ทำรายได้เปิดตัวใน 3 วันแรกทำลายสถิติ ด้วยสัปดาห์เปิดตัวทำรายได้ที่ 136 ล้านเหรียญสหรัฐในสหรัฐอเมริกา และกลายเป็นภาพยนตร์เรื่องที่ 3 ที่สามารถทำรายได้เกิน 1 พันล้านเหรียญสหรัฐทั่วโลก ตามหลัง "ไททานิก" และ "" และถือเป็นภาพยนตร์ของวอลต์ดิสนีย์พิกเจอร์สที่ประสบความสำเร็จที่สุด
แอมปลิจูด
ไม้ประดับ
ไม้ประดับ หมายถึงพืชที่ปลูกไว้เพื่อความสวยงามที่มากขึ้น ใช้ประดับตกแต่งอาคารบ้านเรือนให้เกิดความเจริญตา ส่วนใหญ่ไม้ประดับมักเป็นพืชดอก จึงเรียกรวมกันว่า ไม้ดอกไม้ประดับ ซึ่งความเป็นจริงแล้วไม้ประดับไม่จำเป็นต้องมีดอกก็ได้ เพียงมีใบที่ดูดีหรือมีสีสันสวยงามก็ใช้ได้ ไม้ประดับมีขนาดเล็กหรือขนาดย่อมพอเหมาะแก่พื้นที่จัดตกแต่ง อาจปลูกไว้ในกระถาง ปลูกลงดิน หรือแขวนห้อยไว้ก็ได้
ปาล์ม แม่ต้อยสั่งลุย.
ปาล์มเป็นพืชที่มีอยู่ในโลกมานานกว่า 80 ล้านปี ส่วนใหญ่ขึ้นอยู่กระจัดกระจายในเขตร้อนของโลกรวมทั้งประเทศไทย ปาล์มมีอยู่ทั่วโลกเกือบ 4,000 ชนิด มีไม่กี่ชนิดขึ้นอยู่ในเขตอบอุ่น ทุก ๆ ปี จะพบปาล์มชนิดใหม่ ๆ 1-2 ชนิดอยู่เสมอ และมีการกลายพันธุ์ตามธรรมชาติด้วย
ปาล์มเป็นพืชที่มีวงศ์ใหญ่ที่สุด (รองจากหญ้า) ทั้งจำนวน ชนิด ละปริมาณ ปัจจุบันพบในหลายพื้นที่ทั่วโลก สามารถเจริญเติบโตได้ในสภาพภูมิอากาศที่หลากหลาย จำแนกได้กว่า 210 สกุล ปาล์มจัดเป็นพืชใบเลี้ยงเดี่ยว ไม่แตกกิ่งก้านสาขา ก้านใบยาวและใหญ่ ลักษณะใบแตกต่างกัน ลำต้นเป็นข้อ ดอกหรือจั่นขนาดเล็กและแข็งแรงไม่มีกลิ่นหอม ผลโดยมากมีเปลือกแข็ง มีขนาดตั้งแต่เล็กไปจนถึงใหญ่ ปัจจุบันคนไทยให้ความสนใจปลูกปาล์มเป็นไม้ประดับมากขึ้น รวมทั้งมีการนำพันธุ์ปาล์มจากต่างประเทศเข้ามาขยายพันธุ์มากขึ้น ซึ่งปาล์มแต่ละชนิดมีลักษณะที่เด่นและสวยงามแตกต่างกัน เช่น ปาล์มพันธุ์อ้ายหมี พันธุ์เชอรี่ และพันธุ์คาร์พ็อกซีลอน ปาล์มเคราฤๅษี ปาล์มช้างร้องไห้ ปาล์มบังสูรย์ ปาล์มเจ้าเมืองถลาง ปาล์มพระราหู ปาล์มเจ้าเมืองตรัง ปาล์มศรีสยาม เป็นต้น
ปรง ไม่ได้มาเพื่อถือโอกาสในเวลาที่เธออ่อนแอ แต่จะคอยมาช่วยดูแล.
ปรงถูกกล่าวถึงว่าเป็นพืชโบราณที่ยังหลงเหลืออยู่ มีเมล็ดแต่ไม่มีดอก ปรงส่วนใหญ่อยู่ในตระกูล Cycadaceae เป็นพืชเมล็ดเปลือย (gymnosperm) ตระกูลปรงจัดอยู่ในอันดับ Cycadales ร่วมวงศ์กับ Zamiaceae ตระกูลปรงมีประมาณ 10 สกุล ในประเทศไทยพบเฉพาะสกุล Cycas ซึ่งมีอยู่ประมาณ 100 ชนิด มีการกระจายพันธุ์ในเอเชีย ออสเตรเลีย และมหาสมุทรแปซิฟิก ทางตะวันตกเฉียงใต้แถบหมู่เกาะนิวคาเลโดเนียและตองก้า ‘‘ลักษณะเด่น’’ มีใบประกอบแบบขนนกเรียงหนาแน่นเป็นเรือนยอด แยกเพศต่างต้น
พืชตระกูลปรงมีลักษณะคล้ายพืชตระกูลปาล์ม มีลำต้นเหนือพื้นดิน ใบแฉกแบบขนนก เรียงเวียนสลับใบย่อยด้านล่าง มีกลดลูกเป็นหนามแหลม ใบย่อยรูปแถบหนามีจำนวนมาก เส้นกลางใบนูนเด่นชัด ไม่มีเส้นแขนงใบ มีเกล็ดหุ้มยอด ใบสร้างอับไมโครสปอร์โคนเพศผู้มีจำนวนมาก รูปลิ่มปลายแหลมคล้ายหนาม เรียงเวียนเป็นรูปโคน ตั้งขึ้นที่ยอดลำต้น เรียกว่า male cone หรือ pollen cone ใบสร้างอัเมกาสปอร์โคนเพศเมียเรียงเป็นกลุ่มคล้ายใบกระจุกแบบกุหลาบซ้อน แต่ละสปอร์โรฟิลล์มีก้านปลายเป็นแฉกแบบขนน กรองรับโอวุล เมล็ดทรงกลมหรือรี ผิวส่วนมากเรียบ ขนาดค่อนข้างใหญ่ มีเนื้อสดหนา ด้านนอกด้านในแข็งเป็นเนื้อไม้ มีใบเลี้ยง 2 ใบ ปรงในประเทศไทยมีอยู่ 12 ชนิด ได้แก่ ปรงญี่ปุ่น ปรงป่า ปรงเขา ปรงเขาชะเมา ปรงตากฟ้า ปรงทะเล ปรงเท้าช้าง ปรงเหลี่ยม ปรงผา ปรงหิน ปรงปราณบุรี ปรงเดอบาวเอนซิส
ไม้ในร่ม.
เป็นพันธุ์ไม้ที่ปลูกในโรงเรือนหรือในร่ม มีทั้ง ‘ไม้ยืนต้น’ เช่น หมากแดง หนวดปลาหมึก ปาล์มหลายชนิด เป็นต้น ประเภท ‘ไม้พุ่ม’ เช่น กวนอิม ขิงแดง คล้า จั๋ง วาสนา สาวน้อยประแป้ง หมากผู้หมากเมีย เอื้องหมายนา อโกลนีมา เป็นต้น ประเภท ‘ไม้คลุมดิน’ เช่น เฟิร์น กำแพงเงิน สับปะรดประดับ เป็นต้น และประเภท ‘ไม้เลื้อย’ เช่น พลูด่าง ฟิโลเดนดรอน โฮย่า เป็นต้น โดยพันธุ์ไม้เหล่านี้สามารถอาศัยอยู่ในสภาพร่มเงาได้ดี
พันธุ์ไม้หอม.
พันธุ์ไม้หอมมีความสำคัญทางศิลปวัฒนธรรมของไทยที่บ่งบอกถึงความเป็นชาติที่มีอารยธรรมอันยาวนาน ซึ่งปรากฏในวรรณคดีไทยหลายยุคหลายสมัย มีการนำพรรณไม้หอมมาปลูกเลี้ยงกันตั้งแต่สมัยสุโขทัยเรื่อยมาจนถึงกรุงรัตนโกสินทร์ แรกเริ่มสมัยสุโขทัยส่วนใหญ่เป็นไม้ต้นที่คัดเลือกมาจากป่า เป็นไม้ไทยพื้นเมือง เช่น จำปี พุด ลำดวน สารภี บุนนาค มะลิ เมื่อนำมาปลูกเลี้ยงก็สามารถปรับตัวเข้ากับสภาพถิ่นที่อยู่ใหม่ได้ดี
ในช่วงปลายสมัยกรุงศรีอยุธยาเริ่มมีการนำพันธุ์ไม้หอมจากต่างประเทศเข้ามาปลูกในประเทศไทย ดังปรากฏในหลักฐานทางวรรณคดีที่กล่าวถึงไม้หอมต่าง ๆ ได้แก่ การเวก กระดังงา กุหลาบมอญ ส้มโอ พุทธชาด พุดซ้อน สายหยุด พิกุล เป็นต้น ต่อมาความนิยมได้เพิ่มมากขึ้น จึงมีการนำเข้าพรรณไม้จากต่างประเทศโดยเฉพาะสมัยรัตนโกสินทร์และจนถึงทุกวันนี้ ทำให้ลักษณะของไม้หอมมีหลากหลายชนิดและหลากหลายสกุล มีทั้งที่เป็นไม้พื้นเมืองหรือกระจายพันธุ์มาจากประเทศใกล้เคียง เช่น ไม้หอมวงศ์กระดังงา ไม้หอมวงศ์โมก วงศ์จำปา วงศ์มะลิ วงศ์เข็ม พันธุ์ไม้หอมที่เกี่ยวกับพระนามของพระบรมวงศานุวงศ์ของประเทศไทย ได้แก่ กุหลาบควีนสิริกิต์ โมกราชินี จำปีสิรินธร
ไม้มงคล.
ต้นไม้บางชนิดจะให้ดอกที่มีสีสันสวยงามและให้คุณประโยชน์ มีไม้บางชนิดที่กำหนดให้เป็นไม้มงคล จากความเชื่อที่ว่าทำให้เกิดความเป็นสิริมงคลแก่เจ้าของหรือผู้ปลูก และมีไม้มงคล 9 ชนิด ที่ใช้ในพิธีวางศิลาฤกษ์ ก่อนการสร้างอาคารบ้านเรือน โดยปักไม้มงคลลงพื้นและลงอักขระที่เรียกว่า หัวใจพระอิติปิโส ได้แก่ อะ สัง วิ สุ โล ปุ สะ พุ ภะ ลงบนท่อนไม้ชนิดละอักขระ พร้อมทั้งปิดทองทั้ง 9 ท่อน โดยปักวนจากซ้ายไปขวา(ทักษิณาวรรต) ไม้มงคลทั้ง 9 ชนิด ได้แก่ ราชพฤกษ์ ชัยพฤกษ์ กันเกรา สัก ทองหลาง พะยูง ขนุน ทรงบาดาล และไผ่สีสุก
ไม้ดัด.
ไม้ดัด คือ ไม้ที่นำมาปลูกลงในกระถางหรือปลูกลงดิน แล้วตัดกิ่ง ก้านและตัดแต่งใบให้เป็นพุ่มหรือตัดแต่งให้เป็นรูปทรงต่าง ๆ ตามต้องการ หรือตามแบบแผนที่เป็นที่นิยมกันมาในหมู่ผู้ชื่นชอบไม้ดัดมาแต่โบราณ ไม้ดัดจัดได้เป็น 2 ประเภท คือ ประเภทนำต้นไม้ใหญ่มาทำให้เป็นต้นไม้เล็ก เช่น ไม้เอนชาย ไม้ญี่ปุ่น และประเภทนำไม้ใหญ่มาตัดให้เป็นรูปทรงแบบต่าง ๆ การเลือกพันธุ์ไม้ดัดมาปลูกเลี้ยงนั้น จำเป็นจะต้องคำนึงถึงคุณลักษณะที่สำคัญของพันธุ์ไม้ชนิดนั้น ๆ คือ มีกิ่งเหนียวสามารถดัดให้โค้งงอได้ตามต้องการ ไม่เปลี่ยนแปลงรูปทรงหลังจากดัดแล้ว ไม่เจริญเติบโตเร็วเกินไป ใบมีขนาดเล็กเพื่อเหมาะสมกับหุ่น เปลือกควรมีความสวยงาม เช่น ผิวขรุขระหรือมีรอยแยก เป็นพันธุ์ไม้ที่มีอายุยืนนาน ทนทานต่อสภาพดินฟ้าอากาศ เป็นพันธุ์ไม้ที่หาง่ายในท้องถิ่น ไม้ที่นิยมนำมาปลูกเป็นไม้ดัด ได้แก่ ตะโก ตะโกนา ตะโกสวน ตะโกพนม มะสัง ข่อย ไกร ไทรย้อยใบแหลม ไทรย้อยใบทู่ โพธิ์ มะเดื่ออุทุมพร โมกบ้านโมกป่า เฟื่องฟ้า มะเกลือ มะขาม มะขามเทศ ชาปัตตาเวีย มะนาวเทศ ทับทิม ทับทิมหนู ฮกเกี้ยน เป็นต้น
ในส่วนของการส่งเสริมวิชาชีพเกษตรของวิทยาลัยเกษตรกรรมทั่วทั้งประเทศไทยก็ได้มีการส่งเสริมให้ความรู้กับเกษตรกรในพื้นที่มีความสนใจในการปลูกเลี้ยงไม้ประดับชนิดต่าง ๆ เพื่อประดับบ้านเรือนหรือเพื่อเป็นการหารายได้
ไม้ดอก-ไม้ประดับ
พรินซ์
พรินซ์ โรเจอร์ส เนลสัน  (7 มิถุนายน ค.ศ. 1958 - 21 เมษายน ค.ศ. 2016) เป็นนักร้องชาวอเมริกัน นักแต่งเพลง โปรดิวเซอร์เพลงและนักแสดง พรินซ์เป็นที่รู้จักอย่างแพร่หลายสำหรับผสมผสานผลงาน การแสดงบนเวทีที่มีสีสันและช่วงเสียงร้องที่สูง เขาได้รับการยกย่องว่าเป็นผู้บุกเบิกเสียงร้องแบบ “Minneapolis sound” ผลงานของเขามีความหลากหลายทั้ง ฟังก์ ร็อค อาร์แอนบี โซล ไซคีเดลิค และป็อป
ผลงานในช่วงแรกของเขาจะเป็นเพลง อาร์แอนด์บี ดนตรีโซลและฟังก์ ต่อมาเขาผสมผสานแนวเพลงอื่นเข้ามาด้วยไม่ว่าจะเป็น ป็อป, ร็อก, แจ๊ส, นิวเวฟ, ไซเคเดเลีย และฮิปฮอป เขาได้รับอิทธิพลด้านดนตรีจาก สลาย สโตน, ไมล์ส เดวิส, จิมมี เฮนดริกซ์, โจนี มิตเชลล์, เจมส์ บราวน์, พาร์ไลเมนต์-ฟังก์คาเดลิก และคาร์ลอส ซานตานา เอกลักษณ์อันเด่นชัดของผลงานเขาในช่วงต้นถึงกลางทศวรรษ 1980 เช่น การใช้ดรัมแมชชีนเรียบเรียงเพลงแบบเสียงเครื่องจักรโปร่ง ๆ และการใช้ท่อนริฟฟ์เครื่องสังเคราะห์เสียง ในลักษณะดนตรีอาร์แอนด์บี, ฟังก์ และดนตรีโซล ที่เรียกว่า "ดนตรีมินนิเอโพลิส"
พรินซ์มียอดขายมากกว่า 100 ล้านชุด ทำให้เขาถือเป็นหนึ่งในศิลปินที่มียอดขายสูงสุดตลอดกาล ด้วยผลงานมากมาย มีเพลงกว่า 100 เพลง ทั้งที่เขาร้องเองและของศิลปินอื่น เขาได้รับรางวัลแกรมมี่มาแล้ว 7 ครั้ง, 1 รางวัลลูกโลกทองคำและ 1 รางวัลออสการ์ เขายังมีชื่ออยู่ในร็อกแอนด์โรลฮอลออฟเฟม ในปี 2004 นิตยสาร"โรลลิงสโตน" จัดอันดับพรินซ์อยู่ที่อันดับ 28 ใน 100 อันดับของศิลปินที่ยอดเยี่ยมที่สุดตลอดกาล
พริ้นเสียชีวิตวันที่ 21 เมษายน ค.ศ 2016 ที่บ้าน/สตูดิโอ Paisley Park ในรัฐมินนีโซต สหรัฐอเมริกา หลังจากเกิดโรคคล้ายไข้หวัดใหญ่ อายุ 57 ปี
พรินซ์ โรเจอร์ส เนลสัน เกิดเมื่อวันที่ 7 มิถุนายน ค.ศ. 1958 ที่เมืองมินนีแอโพลิส เป็นบุตรชายครอบครัวชาวแอฟริกัน-อเมริกัน มารดาชื่อ แมตตี เดลลา (1933–2002) และบิดาชื่อ จอห์น ลูอิส เนลสัน (1916–2001) และตระกูลครอบครัวของเขาอยู่ในใจกลางรัฐลุยเซียนา ปูย่าตายายทั้งสี่ของเขามาจากรัฐดังกล่าวนี้ บิดาของพรินซ์เป็นนักเปียโน และนักประพันธ์เพลง ส่วนมารดาของพรินซ์เป็นนักร้องแนวเพลงแจ๊ส พรินซ์ถูกตั้งชื่อหลังจากที่พ่อของเขาชมการแสดงเวทีชื่อว่า พรินซ์ โรเจอร์ส ซึ่งมาจากกลุ่มดนตรีแจ๊สที่แสดงโชว์ที่มีชื่อว่า พรินซ์ โรเจอร์ส ทรีโอ ในการสัมภาษณ์กับรายการ A Current Affair ในปี ค.ศ. 1991 พ่อของเขาพูดว่า "ผมตั้งชื่อลูกชายของฉันปริ๊นซ์เพราะผมต้องการให้ลูกชายได้ทำทุกสิ่ง ทุกอย่างที่ผมเคยใฝ่ฝันอยากจะทำ" ชื่อเล่นของพรินซ์ในตอนเด็กว่าสกิปเปอร์ พรินซ์ได้กล่าวว่าเขา "เกิดเป็นโรคลมชัก" และ "เคยมีอาการชัก" เมื่อตอนเขายังหนุ่ม
น้องสาวของพรินซ์ชื่อว่า Tika Evene โดยพี่น้องทั้งสองพัฒนาความสนใจในเพลงนี้ และได้รับการสนับสนุนจากพ่อของพวกเขา โดยพรินซ์ได้แต่งเพลงครั้งแรกชื่อ "Funk Machine" และเล่นเปียโนโดยพ่อของเขาเมื่อตอนอายุได้ 7 ปี ตอนพรินซ์อายุ 10 ปี ครอบครัวของเขาไดเแยกทางจากกัน ต่อมาพรินซ์ได้เปลี่ยนบ้านซ้ำแล้วซ้ำอีก บางครั้งก็อาศัยอยู่กับพ่อของเขา และบางครั้งกับแม่และพ่อเลี้ยงของเขา จากนั้นเขาก็ย้ายเข้าไปอยู่ในบ้านของเพื่อนบ้านที่ชื่อ แอนเดอร์สัน และเพื่อนของลูกชายพวกเขา อังเดร แอนเดอร์สัน ซึ่งต่อมาได้กลายเป็นที่รู้จักในนาม André Cymone
พรินซ์ ได้เข้าศึกษาที่เมืองมินนีแอโพลิส ในโรงเรียนมัธยมไบรอันท์จูเนียร์ และโรงเรียนมัธยมเซ็นทรัล ซึ่งเป็นที่เขาเล่น ฟุตบอล ,บาสเกตบอล และเบสบอล เขาเล่นในทีมบาสเกตบอลเซ็นทรัลจูเนียร์ ต่อมาพรินซ์ได้พบกับจิมมี แจม ในปี ค.ศ. 1973 ที่โรงเรียน และสร้างความประทับใจให้เขาในช่วงชั้นเรียนดนตรีที่มีความสามารถทางดนตรีอย่างหลากหลายของเครื่องดนตรีของเขา
ในอาชีพของเขา.
1975–84: จุดเริ่มต้นและความก้าวหน้า.
ในปี ค.ศ. 1974 เปเป้ วิลลี่ สามีของลูกพี่ลูกน้องพรินซ์ อดีตสมาชิกวง 94 East พร้อมกับมาร์ซี่ อิงโวลด์สเตด และคริสตี้ เลเซ็นเบอร์รี่ วิลลี่ได้จ้าง André Cymone และพรินซ์มาบันทึกเสียงเพลงพร้อมกับวง 94 East วิลลี่ได้แต่งเพลง และพรินซ์เล่นกีต้าร์ในเพลง พรินซ์ยังได้แต่งเพลงร่วมกับวิลลี่ให้กับวง 94 East "Just Another Sucker"
ในปี ค.ศ. 1976 พรินซ์ได้ทำเทปเดโมที่มีโปรดิวเซอร์ คริส มูนใน Moon's Minneapolis studio โดยไม่สามารถที่จะบันทึกเสียงได้อย่างถูกต้อง มูนได้ซื้อเทปมาจาก โอเว่น ฮัสเน่ย์ นักธุรกิจในมินนีแอโพลิส ฮัสเน่ย์ ได้ลงนามกับพรินซ์ ตอนเขาอายุ 17 ปี ในการทำสัญญาจัดการ และช่วยเหลือพรินซ์ในการทำเดโมบันทึกเสียงที่ Sound 80 Studios ในเมืองมินนีแอโพลิส ที่มีโปรดิวเซอร์-เอ็นจิเนีย David Z เดโมบันทึกเสียง พร้อมกับชุดสื่อที่ผลิตที่ Husney's ad agency ได้รับความสนใจจากค่ายเพลงหลายค่ายรวมทั้งค่ายวอร์เนอร์บราเธอร์สเรเคิดส์ ,เอแอนด์เอ็มเรเคิดส์ และโคลัมเบียเรเคิดส์
1984–87: เดอะเดอะรีโวลูชั่น ,เพอร์เพิลเรน และการวางจำหน่ายต่อมา.
ในช่วงเวลาที่พรินซ์ เรียกวงดนตรีของเขาในฐานะ เดอะเดอะรีโวลูชั่น ชื่อของวงยังได้รับการตีพิมพ์ในสิ่งที่ตรงกันข้ามบนหน้าปกของ 1999 ภายในตัวอักษร "I" ของคำว่า "Prince" วงดนตรีที่ประกอบด้วย Lisa Coleman และDoctor Fink มือคีย์บอร์ด ,Bobby Z มือกลอง ,Brown Mark มือเบส และDez Dickerson มือกีต้าร์ Jill Jones นักร้องหนุนหลัง ซึ่งยังเป็นส่วนหนึ่งของนักร้องตัวจริงสำหรับอัลบั้ม และคอนเสิร์ตทัวร์ 1999 หลังจากที่คอนเสิร์ตทัวร์ 1999 Dickerson ได้ออกจากกลุ่มเพราะเหตุผลทางศาสนา ในหนังสือ Possessed: The Rise and Fall of Prince (2003) ผู้เขียน อเล็กซ์ ฮาห์น กล่าวว่า Dickerson ก็ยังลังเลที่จะเซ็นสัญญาสามปี และต้องการที่จะไล่ตามกิจการดนตรีอื่น ๆ Dickerson ก็ถูกแทนที่โดย เพื่อนของ Coleman Wendy Melvoin ซึ่งในตอนแรกวงดนตรีถูกนำมาใช้ประปรายในสตูดิโอ แต่ค่อย ๆ เปลี่ยนในช่วงกลางยุค 1980
ตามที่อดีตผู้จัดการของเขา Bob Cavallo ในช่วงต้นยุค 1980 พรินซ์จำเป็นต้องใช้การจัดการของเขาเพื่อให้ได้ข้อตกลงสำหรับเขาที่จะแสดงในภาพยนตร์เมเจอร์ แม้ว่าความจริงจะสิ่งที่ได้รับของเขาถูกจำกัดความนิยมเพลงป๊อป และมิวสิควิดีโอหลายอย่างนี้ส่งผลต่อในภาพยนตร์ฮิต Purple Rain (1984) ที่นำแสดงโดย พรินซ์ และเป็นอัตชีวประวัติอย่างอิสระ และสตูดิโออัลบั้ม ซึ่งเป็นอัลบั้มซาวด์แทร็คของภาพยนตร์เรื่องนี้ด้วย อัลบั้ม Purple Rain ทำยอดขายได้มากกว่า 13 ล้านชุดในสหรัฐอเมริกา และติดชาร์ตอันดับที่ 1 ของ Billboard 200 เป็นเวลา 24 สัปดาห์ ติดต่อกัน ภาพยนตร์ยังชนะรางวัลAcademy Award for Best Original Score และทำรายได้กว่า 68 ล้านดอลล่าร์สหรัฐ เพลงจากภาพยนตร์เรื่องนี้ที่ฮิตบนชาร์ตเพลงป๊อปทั่วโลกอันดับที่ 1 ได้แก่ "When Doves Cry" และ "Let's Go Crazy" และเพลงPurple Rain ซึ่งติดอันดับที่ 2 ในชาร์ต Billboard Hot 100 เมื่อถึงจุดหนึ่งในปี ค.ศ. 1984 ขณะเดียวกันพรินซ์มีอัลบั้ม ,ซิงเกิล และภาพยนตร์ อันดับ 1 ในสหรัฐอเมริกา เป็นครั้งแรกที่นักร้องประสบความสำเร็จในฝีมือ อัลบั้ม Purple Rain ถูกจัดอันดับ 72 ใน 500 อัลบัมที่ยิ่งใหญ่ที่สุดตลอดกาล จากนิตยสาร Rolling Stone นอกจากนี้ยังรวมอยู่ในรายชื่อของ 100 อัลบั้มตลอดกาลจากนิตยสารไทม์
1991–94: The New Power Generation, Diamonds and Pearls, และเปลี่ยนชื่อ.
ในปี ค.ศ. 1991 วงใหม่ของพรินซ์ได้เปิดตัว the New Power Generation กับมือกีตาร์ Miko Weaver และมือคีย์บอร์ด Doctor Fink พรินซ์ ได้เพิ่มเล่นเบส Sonny T., Tommy Barbarella มือคีย์บอร์ด
1994–2000: ผลผลิตเพิ่มขึ้น และ The Gold Experience.
ในวันที่ 16 พฤษภาคม ค.ศ. 2000 พรินซ์ ได้หยุดใช้ชื่อเล่นสัญลักษณ์ความรัก และกลับมาใช้ชื่อพรินซ์ หลังจากที่หมดสัญญาของเขากับการวางจำหน่ายใน Warner/Chappell ในการแถลงข่าวเขาบอกว่าหลังจากที่ถูกปล่อยให้เป็นอิสระจากความสัมพันธ์ที่ไม่พึงประสงค์ที่เกี่ยวข้องกับชื่อพรินซ์ เขาจะเปลี่ยนกลับไปใช้ชื่อจริงของเขา โดยพรินซ์ยังคงใช้สัญลักษณ์เป็นโลโก้ ,ปกอัลบั้ม และการเล่นกีต้าร์ในสัญลักษณ์รูปทรงความรัก หลายปีต่อมาการเปิดตัวของ Rave Un2 the Joy Fantastic เพลงใหม่ส่วนใหญ่ของพรินซ์ได้รับการออกจำหน่ายผ่านการบริการสมัครสมาชิกอินเทอร์เน็ตของเขาในเว็บไซต์ NPGOnlineLtd.com (ภายหลัง NPGMusicClub.com)
ในปี ค.ศ. 2000 พรินซ์ได้วางจำหน่ายอัลบั้มไลฟ์แรก One Nite Alone... Live! ซึ่งเป็นการแสดงสดจาก One Nite Alone...Tour ชุด 3 แผ่นซีดี นอกจากนี้ยังมีแผ่นดิสก์ของ "หลังจากการแสดง" ในช่วงเวลาที่พรินซ์พยายามที่จะเข้าถึงกับฐานแฟนคลับของเขาผ่านทางสื่อเว็บไซต์ NPG Music Club ,ก่อนคอนเสิร์ต ,การเช็คเสียง และการเฉลิมฉลองที่เป็นประจำทุกปี ที่เพลสลีย์พาร์ค สตูดิโอของเขา
แฟน ๆ ที่ได้รับเชิญเข้าสตูดิโอสำหรับทัวร์ ,การสัมภาษณ์ ,การสนทนา และช่วงการฟังเพลง บางส่วนการสนทนาของเหล่าแฟนถูกสร้างเป็นภาพยนตร์สารคดีอาคิโอะ ที่กำกับโดย Kevin Smith
ในวันที่ 8 กุมภาพันธ์ ค.ศ. 2004 พรินซ์ได้ปรากฏตัวในงานรางวัลแกรมมี่ ครั้งที่ 47 พร้อมกับ บียอนเซ่ โนวส์ ในการแสดงสดเปิด ที่เล่นเพลงเมดเล่ย์ของ "Purple Rain", "Let's Go Crazy", "Baby I'm a Star",และเพลงของบียอนเซ่ "Crazy in Love" เดือนต่อมา พรินซ์ได้มอบรางวัลในงานหอเกียรติยศร็อกแอนด์โรล
2013–16: 3rdeyegirl และกลับสู่วอร์เนอร์บราเธอร์ส.
ในเดือนมกราคม ค.ศ. 2013 พรินซ์ได้ออกเผยแพร่วีดีโอเนื้อเพลง สำหรับเพลงใหม่ชื่อ "Screwdriver" ในเดือนเมษายน ค.ศ. 2013 พรินซ์ ได้ประกาศทัวร์คอนเสิร์ตฝั่งตะวันตกมีชื่อว่า Live Out Loud Tour พร้อมกับวง 3rdeyegirl ซึ่งเป็นวงแบร็คอัพของเขา และสองวันสุดท้ายของทัวร์ขาแรก ในมินนีแอโพลิส ที่ซึ่งอดีตมือกลอง Revolution Bobby Z นั่งอยู่ในเป็นมือกลองแขกรับเชิญในโชว์ เดือนพฤษภาคม พรินซ์ประกาศข้อตกลงกับ Kobalt Music ในการตลาดและจัดจำหน่ายเพลงของเขา
ในวันที่ 14 สิงหาคม ค.ศ. 2013 พรินซ์ได้ออกจำหน่ายซิงเกิลเดี่ยวใหม่ ผ่านทางการดาวน์โหลดของเว็บไซต์ 3rdeyegirl.com ซิงเกิล "Breakfast Can Wait" ซึ่งมีรูปหน้าปกที่มีการเลียนแบบนักร้องของนักแสดงตลก Dave Chappelle ในภาพสเก็ตใน 2000s Comedy Central series Chappelle's Show
ในเดือนกุมภาพันธ์ ค.ศ. 2014 พรินซ์ได้แสดงสดพร้อมกับ 3rdeyegirl ในลอนดอน ในทัวร์ Hit and Run Tour เริ่มต้นด้วยการแสดงที่ใกล้ชิด เป็นครั้งแรกที่จัดขึ้นที่ลอนดอนของบ้านนักร้อง Lianne La Havas, ตามด้วยการแสดงที่สองของสิ่งที่พรินซ์อธิบายว่าเป็นซาวน์เช็ค ที่ Electric Ballroom ใน Camden และอื่น ๆ ใน Shepherds Bush Empire
ในวันที่ 18 เมษายน ค.ศ. 2014 พรินซ์ได้ออกจำหน่ายซิงเกิลใหม่ "The Breakdown" ซึ่งเขาได้เซ็นสัญญาใหม่กับอดีตค่ายเพลงของเขาวอร์เนอร์บราเธอร์ส หลังจากที่แยกออกไป 18 ปี วอร์เนอร์ประกาศว่าพรินซ์จะออกจำหน่ายอัลบั้มรีมาสเตอร์ดีลักซ์ ของอัลบั้มปี ค.ศ. 1984 Purple Rain ในปี ค.ศ. 2014 เพื่อเฉลิมฉลองครบรอบ 30 ปีของอัลบั้ม ในทางกลับกัน วอร์เนอร์ให้พรินซ์เป็นเจ้าของแห่งบันทึกต้นแบบของการบันทึกเสียงวอร์เนอร์ของเขา
ในเดือนพฤษภาคม ค.ศ. 2015 หลังจากการตายของเฟรดดี้ เกรย์ และการจลาจลที่ตามมา, พรินซ์ได้ออกจำหน่ายเพลง "Baltimore" เพื่อไว้อาลัยแด่เกรย์ และการสนับสนุนการประท้วงใน Baltimore นอกจากนี้เขายังจัดคอนเสิร์ตบรรณาการสำหรับเกรย์ที่ Paisley Park ในชื่อ "Dance Rally 4 Peace" ในการที่เขาสนับสนุนให้แฟน ๆ สวมเสื้อเกรย์ เพื่อเป็นเกียรติแด่เฟรดดี้ เกรย์
อัลบั้มก่อนหน้าสุดท้ายของพรินซ์ Hit n Run Phase One เป็นครั้งแรกที่ปล่อยในวันที่ 7 กันยายน 2015 ในการให้บริการสตรีมมิ่งเพลงใน Tidal ก่อนที่จะถูกออกจำหน่ายออกมาในแผ่นซีดี และดาวน์โหลดในวันที่ 14 กันยายน อัลบั้มสุดท้ายของเขา Hit n Run Phase Two คือความหมายต่อเนื่องจากของคราวนี้ และถูกวางจำหน่ายใน Tidal สำหรับสตรีมมิ่งและดาวน์โหลดในวันที่ 12 ธันวาคม ค.ศ. 2015
ไม้ผล
ไม้ผล คือ ต้นไม้ที่ออกลูกออกผลให้เรารับประทาน เราเรียกลูกหรือผลของมันว่า "ลูกไม้" หรือ "ผลไม้" สำหรับไม้ผลนั้น มีทั้งไม้ยืนต้นและไม้ล้มลุก ซึ่งไม้ผลยืนต้นมีตั้งแต่ลำต้นขนาดเล็กไปจนถึงลำต้นขนาดใหญ่ มีทั้งที่รับประทานผลสุกและรับประทานผลดิบ
การผลิตผลไม้ตามปกติอาศัยธรรมชาติเป็นปัจจัยหลักหากเป็นการผลิตเพื่อบริโภคเองในครัวเรือน ผู้ปลูกก็สามารถรอคอยจนกระทั่งถึงฤดูกาลออกดอกและติดผลตามปกติ แต่การปลูกเพื่อการค้า ซึ่งราคาของผลิตผลจะแตกต่างกันขึ้นอยู่กับปริมาณผลิตผลในขณะนั้นๆ และคุณภาพของผลไม้คือถ้าเป็นช่วงจังหวะที่มีผลไม้ชนิดนั้นออกสู่ตลาดมาก เช่น ในฤดูกาลออกดอกติดผลตามปกติราคาของผลิตผลก็จะต่ำลงแต่ในทางตรงกันข้าม ถ้ามีผลไม้ออกมาสู่ตลาดน้อยราคาก็ย่อมต้องสูงขึ้น ดังนั้น ผู้ที่ปลูกไม้ผลเป็นการค้าหลายราย จึงมีความต้องการที่จะผลิตผลไม้นอกฤดูกาลปกติ เพื่อที่จะได้จำหน่ายผลไม้ในปริมาณเท่าเดิมแต่ได้ราคาเพิ่มมากขึ้น ทั้งนี้การผลิตผลไม้นอกฤดูกาลจำเป็นต้องอาศัยความรู้ความเข้าใจในเทคโนโลยีที่จำเป็นต้องใช้จึงจะได้ผลตามที่ต้องการ